Diari Oficial de la Generalitat Valenciana


Sumari del DOGV 5946, del 03-02-2009 (2009/922)

ACORD de 26 de juny de 2008, de la Comissió Territorial d'Urbanisme de València, relatiu a la modificació del Pla general d'ordenació urbana (PGOU) referent a la unitat d'execució número 11 de Canals. Expedient número 2008.0296.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5946

Data del DOGV
:   03-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/922


Data del document
:   26-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Canals
    * pla d'urbanisme

ACORD de 26 de juny de 2008, de la Comissió Territorial d'Urbanisme de València, relatiu a la modificació del Pla general d'ordenació urbana (PGOU) referent a la unitat d'execució número 11 de Canals. Expedient número 2008.0296. [2009/922]  
En relació amb l'expedient remés per l'Ajuntament de Canals que fa referència a la correcció d'errades de la modificació del PGOU sobre la unitat d'execució número 11 del municipi, es ressalten els següents:  
Antecedents  
U. Tramitació municipal  
La correcció d'errades es va sotmetre a informació pública per acord plenari de 31 de gener de 2008 amb la publicació en el DOCV número 5720, de 23 de febrer de 2008, i en el periòdic Levante de 23 de febrer de 2008. Transcorregut el període d'exposició, sense que s'hi presenten al·legacions, el Ple de l'Ajuntament en data 14 d'abril de 2008 va aprovar provisionalment la correcció d'errades i va acordar interessar la Comissió Territorial d'Urbanisme per a l'aprovació definitiva d'aquest.  
Dos. Documentació del projecte  
El projecte consta de memòria, plànol d'informació i d'ordenació corregida en l'àmbit.  
Tres. Objecte  
L'objecte del projecte és la correcció d'errades de la modificació puntual referent a la unitat d'execució 11 del PGOU, aprovada per resolució de l'aleshores conseller d'Obres Públiques i Transport de data 22 de maig de 1996.  
Així, hi ha les següents errades en el document:  
- Errada en el document escrit: errada material en el càlcul matemàtic de l'aprofitament atés que la superfície edificable reflectida en el numerador no és correcta ja que fa referència a sòl residencial i no a sostre edificable, i ha de multiplicar-se en tot cas per les alçàries edificables. Amb els valors de superfície de la memòria del document de modificació del PGOU que ara s'esmena, i les alçàries previstes per a l'esmentat àmbit (IV), es té:  
Ús residencial de nucli antic  
Superfície no edificable: 1.559,40 m²  
Superfície edificable: 2.133,02 m²  
Superfície de sòl total: 1.559,40 + 2.133,02 = 3.692,42 m².  
Edificabilitat de 4 alçàries, amb creació de zona porticada de 5 m.  
En la pàgina 4, punt 3r de la memòria de l'esmentada modificació s'establia:  
AM modificació = 2.133,02/3.692,42 = 0,5777.  
L'aprofitament mitjà, així calculat, ha sigut obtingut per errada per a una edificabilitat en què no s'han computat les alçàries permeses. Si prenem les mateixes dades de partida i apliquem correctament el concepte d'aprofitament mitjà, el valor definitiu s'obté com segueix:  
AM corregit = 2.133,02 x 4 alçàries/3.692,42 = 8.532,08 m²sostre/3.692,42m²sòl = 2,3107 m²sostre/m²sòl.  
- Errada en el document gràfic: tant en el plànol número 2, denominat Estat actual, com en el plànol número 3, denominat Delimitació projectada, falta la grafia referent al nombre d'alçàries que en el Pla general aprovat el 27 de novembre de 1984 està representat amb el número romà IV, com també falta la trama de nucli antic, consistent en el grafiat de les alineacions mitjançant ratllat a 45º.  
Queda justificat, perquè així s'ha verificat, que en cap cas va ser objecte de la modificació les errades de la qual s'esmenen, el canvi del nombre de les alçàries de l'edificació de quatre a les tres limítrofes, i el canvi de qualificació d'ús residencial de nucli antic a ús residencial d'eixamplament, sent una errada material de grafisme que, amb els plànols que s'aporten al present projecte de correcció d'errades, s'esmena.  
Quatre. Planejament vigent  
Canals disposa de Pla general, aprovat definitivament per la Comissió Territorial d'Urbanisme el 27 de novembre de 1984, amb diverses modificacions aprovades, entre aquestes la que ara es corregeix, aprovada per Resolució del conseller d'Obres Públiques, Urbanisme i Transport el 21 de maig de 1996.  
Cinc. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 17 de juny de 2008, per unanimitat, va emetre un informe relatiu al projecte que ens ocupa, complint així el que preceptua l'article 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals.  
Queda demostrat que ens trobem davant d'una errada material, per la qual cosa s'ha d'aplicar l'article 105.2 de la llei 30/1992, de règim jurídic de les administracions públiques i del procediment administratiu comú, per a la rectificació de les esmentades errades, i l'article 54.1.b de la mateixa llei.  
Així, l'expedient que ens ocupa troba suport legal en les facultats que tenen les administracions publiques per a rectificar en qualsevol moment les errades materials de fet o aritmètiques existents en els seus actes, d'acord amb el que disposa l'article esmentat.  
Segon. Valoració global  
Quant al fons de l'assumpte, no és objecte d'aquest expedient valorar el document de modificació del PGOU referent a la UE-11, perquè ja va ser objecte d'estudi i valoració per part d'aquesta Comissió Territorial d'Urbanisme en l'expedient aprovat per resolució del conseller d'Obres Públiques Urbanisme i Transport de data 21.05.96, per tant únicament hem de centrar-nos a valorar la correcció d'errades plantejada i la incidència d'aquesta en el planejament aprovat.  
Una vegada analitzat el PGOU de l'any 1984, com també la modificació referent a la UE-11, s'observa que les rectificacions preteses es justifiquen per diverses errades materials de càlcul i de grafisme, contingudes en la documentació analitzada, que si bé afecten qüestions d'importància com és l'aprofitament mitjà (aprofitament tipus segons nomenclatura actual), s'observa que efectivament en el seu moment es va cometre l'errada de calcular-lo sense tenir en compte l'edificabilitat de la parcel·la residencial en funció de les alçàries permeses pel planejament vigent. També s'han verificat les errades de grafisme, i ha quedat comprovat, de la mateixa manera, que en el PGOU de 1984 l'àmbit d'actuació s'inclou dins del nucli antic de la població i en el dit àmbit es preveuen quatre alçàries. Per això, no s'aprecia cap obstacle legal que impedisca l'aprovació autonòmica, conforme a l'article 85 de la LUV, mentre que la correcció proposada respon a l'interés públic local degudament justificat per la corporació.  
Tercer. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i les seues modificacions- de municipis de menys de 50.000 habitants, de conformitat amb el que disposa l'article 10.a del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.   
A la vista del que antecedeix, la Comissió Territorial d'Urbanisme de data 26 de juny de 2008, per unanimitat, acorda: aprovar definitivament la correcció d'errades de la modificació del PGOU referent a la unitat d'execució número 11, i s'ha d'aportar per al segellament un text refós corregit de la modificació que s'esmena en doble exemplar.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons el que disposa l'article 68.3c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data d'aquesta publicació.  
Si és procedent, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3c de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data d'aquesta publicació. L'esmentat article 44 de la Llei 29/1998 estableix literalment:  
«Article 44.1. En els litigis entre administracions públiques no es pot interposar recurs en via administrativa. No obstant això, quan una Administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.»  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 26 de juny de 2008.- La secretària de la Comissió Territorial d'Urbanisme: Concepción del Campo Ram de Viu.